《赠墨客吕云叔》
宋代·姚勉

昔我奏赋趋南宫，路逢墨客回仙翁。
笔端搅动云雾起，裹送龙入天门中。
薰风入对经前路，更觅仙翁一丸去。
砚光旗影照丹墀，一笑天颜承雨露。
谢恩独拜虽偶然，回翁墨好蜕使仙。
时人从此填户买，锱铢可博黄金千。
一名一第秋蝉翼，视草判花儿戏剧。
殿头渍笔和金盂，方得回翁龙剂力。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。